《崇庆牧常君殉节诗二首 其二》
清代·张洲

锦城俎豆重明禋，卜地浣花祠庙新。已识忠名颁紫诰，剧怜义庙乱青燐。

桐乡泣泪民留像，华表风烟鹤有神。最是汗青传万古，端从特笔纪微臣。

作者简介：（?—1787）陕西武功人，字莱峰，号南林。乾隆二十二年进士。官广西修仁、浙江德清知县，南北奔走，而不能久任。主讲峰县、胶州书院十年。有《对雪亭集》。